Publication: Magyar Közlöny
Issue: MK-2003-131 (Year: 2003, Number: 131)
Era: 1990-2004
Section: 1995. évi CXVII. törvény módosítása
Paragraph Index: 1237

(2) Az Szja tv. 49/B. §-a (7) bekezdésének a) és c) pontja helyébe a következõ rendelkezések lépnek: [Az elhatárolt veszteség — figyelemmel az (1) bekezdés rendelkezésére is — a következõk szerint számolható el:] „a) Az elhatárolt veszteséget az egyéni vállalkozó bármely késõbbi adóév (de legkésõbb az egyéni vállalkozói tevékenység megszüntetésének adóéve) vállalkozói jövedelmével szemben — döntése szerinti megosztásban — elszámolhatja. A vállalkozói igazolvánnyal rendelkezõ magánszemély tevékenységének idõszaka alatt elhatárolt veszteséget özvegye vagy örököse az egyéni vállalkozóra irányadó rendelkezések szerint számolhatja el, ha az elhunyt magánszemély tevékenységét folytatja, feltéve, hogy a tevékenység folytatásának szándékát három hónapon belül bejelentette az adóhatóságnak.” „c) Az adóév elhatárolt veszteségét a más adóév(ek)rõl áthozott elhatárolt veszteség figyelembevétele nélkül kell megállapítani. Az elhatárolt veszteségek elszámolásánál a keletkezésük sorrendjét kell követni.”

Source: https://magyarkozlony.hu/hivatalos-lapok/a86687cc6ee31b0ae3a37b23a93a414174bf8b99/dokumentumok/eee3e3638595b4a5f47511af8448c375dccf5f56/letoltes